Diari Oficial de la Generalitat Valenciana


Sumari del DOGV 9118, del 01-07-2021 (2021/6847)

ORDRE 9/2021, de 16 de juny de 2021, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'acorda iniciar el procediment de declaració del paratge natural municipal «Assut-Creueta Alta» en el terme municipal d'Antella.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9118

Data del DOGV
:   01-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6847


Data del document
:   16-06-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Antella
    * legislació
    * zona protegida
    * reserva natural
    * muntanya protegida

ORDRE 9/2021, de 16 de juny de 2021, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'acorda iniciar el procediment de declaració del paratge natural municipal «Assut-Creueta Alta» en el terme municipal d'Antella.  
  
 [2021/6847]  
L'espai proposat per a la declaració com a paratge natural municipal és l'entorn conegut com a «Assut d'Antella», l'àrea confrontant del riu Xúquer i les muntanyes de la Creueta Alta i Pina de la Tuleda fins a la vereda de bestiars.  
L?«Assut d'Antella» és, actualment, un ecosistema singular en el riu Xúquer, en tractar-se d'una de les poques àrees amb aigües manses en el riu Xúquer, a més de posseir un gran valor patrimonial. D'altra banda, la Creueta Alta és l'últim contrafort de la serra Martés, i exerceix un paper fonamental com a espai forestal limítrof amb la ribera dominada pels cultius de cítrics.  
L'àmbit de paratge natural municipal es localitza íntegrament en el terme municipal d'Antella, confronta pel nord i l'oest amb el nucli urbà i abasta el riu Xúquer, espai de ribera confrontant i l'àrea forestal de la Creueta Alta fins a la via pecuària vereda de bestiars.   
Aquest espai se subdivideix en dues àrees: l'espai de ribera del riu Xúquer i les muntanyes forestals al voltant de la Creueta Alta i la Pina de Tuleda. L'àrea de ribera queda definida a l'oest pel límit municipal amb Sumacàrcer, que divideix en dos el curs del riu Xúquer. Al nord es fixa el límit en la séquia d'Antella, situada al costat de la carretera que connecta Antella amb Sumacàrcer i la presa de Tous. En la proximitat del nucli urbà, el paratge natural municipal confronta amb el contorn sud del parc municipal «Jardí de l'Assut». El límit est del paratge natural municipal és el vial que recorre de manera paral·lela el curs del riu Xúquer cap al pla. Finalment, el límit sud queda establit pel límit cadastral.  
D'altra banda, l'article 28 de l'esmentada Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, articula un règim de protecció preventiva aplicable als àmbits territorials afectats pels projectes de declaració d'espai protegit, amb caràcter cautelar fins a l'aprovació del corresponent decret de declaració. Aquest règim permet habilitar les mesures necessàries per a evitar la deterioració dels valors objecte de protecció durant aquest període. La forma d'aplicació d'aquestes mesures cautelars s'estableix mitjançant acord del Consell.  
  
Per tot això, en exercici de les competències i atribucions conferides per la Constitució, l'Estatut d'Autonomia i el conjunt de la legislació ambiental estatal i autonòmica aplicable al cas, és procedent iniciar l'expedient de declaració del paratge natural municipal «Assut-Creueta Alta» en el terme municipal d'Antella, i, a aquest efecte,  
  
  
  
ORDENE  
  
Article 1  
1. Iniciar el procediment de declaració del paratge natural municipal «Assut-Creueta Alta» en el terme municipal d'Antella, l'àmbit territorial del qual figura com a annex I i II a la present ordre.  
2. Aquest àmbit inicial podrà ser objecte d'ampliació durant el procediment de declaració del paisatge protegit, a proposta de l'ajuntament afectat territorialment per l'esmentada ampliació.  
  
Article 2  
1. De conformitat amb el que disposa l'article 28 de la Llei 11/1994, de 27 de desembre, d'espais naturals protegits de la Comunitat Valenciana, durant la tramitació dels plans no podran realitzar-se en tot el seu àmbit territorial actes que suposen una transformació sensible de la realitat física i biològica que puguen arribar a fer impossible la consecució dels objectius de l'esmentat pla.  
2. Les mesures cautelars a què fa referència l'anterior apartat, de conformitat així mateix amb l'esmentat article 28 de la Llei 11/1994, tindran una vigència màxima de tres anys i podran ser complementades i especificades, per a un millor compliment dels seus objectius, mitjançant un acord del Consell a proposta de la Conselleria d'Agricultura, Desenvolupament Rural, Emergència Climàtica i Transició Ecològica.  
  
  
Article 3  
Es faculta la Direcció General de Medi Natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica per a realitzar les actuacions tendents a la declaració del paratge natural municipal, després de la tramitació de l'oportú expedient d'acord amb el procediment legalment previst.  
  
DISPOSICIÓ FINAL  
  
Aquesta ordre produirà efectes el mateix dia de la publicació en el Diari Oficial de la Generalitat Valenciana. Contra aquest acte, que posa fi a la via administrativa, pot interposar-se potestativament recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes comptat des de l'endemà de la publicació, o impugnar-se directament davant l'ordre jurisdiccional mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 16 de juny de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.